Държавен вестник, бр. 102, 2009 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  102
VI. „Протокол за предписване на лекарства, 
заплащани от НЗОК или РЗОК“ (Образец МЗ-
НЗОК № 1) – копие от заверения протокол се 
съхранява в досието на ЗЗОЛ от ОПЛ и/или от 
лекаря специалист, издаващ рецептурна бланка.
VII. „Талон за медицинска експертиза“ (бл. 
МЗ-НЗОК № 6) – документът се попълва в един 
екземпляр. Използва се в случаите, когато ОПЛ 
или специалист изпраща ЗЗОЛ към изпълнител 
на СИМП за прегледи и консултации, необходими 
за представяне пред ЛКК или ТЕЛК, към ЛКК за 
извършване на експертиза на работоспособността 
или при допълнително поискани прегледи от ЛКК. 
В тези случаи не се издава „Медицинско направле­
ние за консултация или провеждане на съвместно 
лечение“ (бл. МЗ-НЗОК № 3), а всеки специалист, 
извършил прегледа, попълва данните си в отрязък 
от талона за медицинска експертиза, откъсва го 
и го изпраща в РЗОК, придружен от електронен 
отчет за извършената дейност на ЗЗОЛ, отразена в 
амбулаторни листове в определен от НЗОК формат.
Общият талон от „Талон за медицинска екс­
пертиза“ (бл. МЗ-НЗОК № 6):
1. при предварителни прегледи със специалисти 
за представяне пред ЛКК или ТЕЛК се връща на 
ОПЛ или специалиста, поискал консултациите, 
като се прилага към медицинското досие на 
здравноосигуреното лице;
2. при изпращане към ЛКК остава при пред­
седателя на ЛКК, като се прилага към месечния 
отчет на ЛКК, представян в РЗОК;
3. при допълнително поискани прегледи от 
ЛКК се връща от ЗЗОЛ в ЛКК и се прилага към 
месечния отчет на ЛКК, представян в РЗОК.
VIII. „Рецептурна книжка на хронично бол­
ния“ – издава се на ЗЗОЛ, определени като хро­
нично болни заболявания по списъка съгласно 
приложение № 6; книжката се попълва от общо­
практикуващия лекар, при който е осъществен 
постоянен избор; заверява се в съответната РЗОК, 
с която ОПЛ има договор. В документа се вписват 
диагнозите съобразно списъка на заболявания, за 
които се издава „Рецептурна книжка на хронично 
болния“. Лекарствен продукт, медицинско изделие 
или диетична храна за специални медицински цели 
по диагноза, отбелязана в книжката, могат да се 
изписват от ОПЛ на ЗЗОЛ или от специалист със 
специалност по профила на заболяването. Лекар­
ствени продукти, изписани по тези диагнози, се 
получават в аптека, сключила договор с РЗОК, 
срещу представяне на рецептурна книжка, рецеп­
турна бланка – НЗОК.
„Рецептурната книжка на хронично болния“ се 
съхранява от ЗЗОЛ, на което е издадена.
ІХ. „Направление за хоспитализация“ – (бланка 
МЗ-НЗОК № 7).
Чл. 178. Съществуващите документи в системата 
на здравеопазването към момента на сключване 
на този договор се прилагат, доколкото не проти­
воречат на тук посочените документи.
Чл. 179. (1) Документите по чл. 177, ал. 1 се 
изготвят съгласно изискванията, реквизитите и 
стандарта, посочени в приложение № 3.
(2) Изпълнителите на извънболнична медицин­
ска помощ закупуват за своя сметка формуляри 
на документите по чл. 177, ал. 1.
Чл. 180. (1) Изпълнителите на ИМП могат 
да използват разпечатани образци на следните 
документи:
1. „Амбулаторен лист“ (бл. МЗ-НЗОК № 1);
2. „Медицинско направление за консултация 
или провеждане на съвместно лечение“ (бл. МЗ-
НЗОК № 3);
3. „Медицинско направление за високоспеци­
ализирани дейности“ (бл. МЗ-НЗОК № 3А);
4. „Направление за медико-диагностична дей­
ност“ (бл. МЗ-НЗОК № 4);
5. „Талон за медицинска експертиза“ (бл. МЗ-
НЗОК № 6);
6. „Направление за хоспитализация“ (бл. МЗ-
НЗОК № 7);
7. „Рецептурни бланки“ – образци бл. МЗ-
НЗОК.
(2) Информацията, която се съхранява в елек­
тронен вид, като задължително се записва и на 
външни електронни носители.
Чл. 181. (1) Финансово-отчетните документи 
(приложение № 5) са:
1. фактура;
2. спецификация;
3. отчети за месечно отчитане на дейността на 
изпълнителите на ИМП.
(2) Финансово-отчетните документи се подгот­
вят в два екземпляра от всички лечебни заведения, 
сключили договор с НЗОК. Първият екземпляр, 
придружен с фактура, се отчита в РЗОК в срок 
съгласно посочените условия и срокове на запла­
щане. Вторият екземпляр остава в ИМП.
Чл. 182. (1) При констатиране на неправилно 
попълнени данни във финансовите отчетни до­
кументи на ИМП РЗОК ги връща за корекция в 
посочения срок.
(2) За представени неверни данни в отчетите 
по този договор се прилагат разпоредбите на 
чл. 24 и 25.
Г л а в а  ш е с т н а д е с е т а
БОЛНИЧНА ПОМОЩ
Раздел I
Специални условия за сключване и изпълнение на 
договори за оказване на болнична помощ
Чл. 183. Националната здравноосигурителна 
каса сключва договори за оказване на БП по кли­
нични пътеки (КП), включени в приложение № 5 
към член единствен от Наредба № 40 от 2004 г., 
както и приложение № 18 „Клинични пътеки“.
Чл. 184. Договорите по чл. 183 се сключват 
за всички заболявания и/или процедури, както 
и за всички дейности, установени в диагностич­
но-лечебния алгоритъм на всяка КП, съгласно 
приложение №  18. Допуска се сключване на 
договор за отделни диагнози и/или процедури, 
включени в клиничната пътека, в случай че из­
рично е упоменато в КП. 
Чл. 185. За КП, в които има различни изис­
квания за изпълнението им спрямо пациенти под 
и над 18-годишна възраст, може да се сключи 
договор за оказване на болнична помощ както 
само за лечението на пациенти под 18-годишна 
възраст или само над 18-годишна възраст, така и 
за двете възрастови групи едновременно.